Дибич
Дибич е село в Североизточна България. То се намира в община Шумен, област Шумен. Наречено е на руския пълководец Иван Дибич-Забалкански.

География 
Намира се на 8 km южно от град Шумен. Първа жп спирка след Шумен по клоновата жп линия Шумен-Комунари, клон на главната линия София-Мездра-Плевен-Г. Оряховица-Варна. Следващите спирки на влака са съседните села Радко Димитриево и Ивански, и град Смядово.

Селото е разположено на най-ниските тераси на Провадийското плато.

История 
През османския период селото носи името Касаплар.

През периода 1933–1945 в селото работи птицевъдно дружество „Ярка“.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Обществени институции 
 Читалище „Развитие-1897 г.“, към което има състав за народни танци „Лудоселци“.
 ОУ „Никола Й. Вапцаров“ – Първоначално училището нямало своя сграда, а децата са учили в отделни частни къщи, т.нар. селски дюкяни. На 7 октомври 1928 година се полагат основите на сегашната сграда. През 1931 година тя е завършена и първоначалното училище и прогимназията се сливат в едно училище. Сградата прави впечатление със своята архитектура и функционалност. Училището е със статут на средищно, в което се обучават ученици от село Дибич и още осем съставни села. С помощта на МОМН училището разполага с училищен автобус.

Редовни събития 
Ежегодно провеждани празници:
 Бабин ден
 8 март – Международен ден на жената
 май – „Дни на моето родно село“
 1 юни – Ден на детето
 Коледа
 Нова година

Източници

Външни препратки 
 Уебсайт на училище „Никола Й. Вапцаров“

Села в област Шумен
Населени места в община Шумен